গেল ঈদের জন্য একটি টেলিফিল্ম নির্মাণ করেছিলেন চয়নিকা চৌধুরী। ইফফাত আরেফিন তন্বী রচিত টেলিফিল্মটির নাম ‘চাঁদের আলোয়’। এতে অভিনয় করেন শহিদুজ্জামান সেলিম, মাহফুজ আহমেদ, রিচি সোলায়মানের মতো নামি টিভি তারকারা। কিন্তু শুটিং শেষে সম্পাদনা করতে গিয়ে দেখেন হার্ডডিস্ক ক্র্যাশ করেছে। ঈদের ঠিক দুদিন আগে ২০ আগস্ট ডাবিং বসাতে গিয়ে এ দুঃসংবাদ তাঁকে দুঃস্বপ্নের দিকে ঠেলে দেয়! কীভাবে তা উদ্ধার হলো? টানা পাঁচদিন উৎকণ্ঠার ক্ষণগুলো এনটিভি অনলাইনকে জানিয়েছেন নির্মাতা চয়নিকা চৌধুরী।